કુલ્લૂ : હિમાચલ પ્રદેશના કૂલ્લુ જિલ્લામાં આવેલ માનીકરણ સાહેબ ગુરૂદ્વારા પર શિલાઓ ધસી પડતા 10 જેટલા લોકોનાં મોત થયાનાં અહેવાલો પ્રાપ્ત થઇ રહ્યા છે. તે ઉપરાંત ઘણા લોકો અંદર ફસાયેલા હોવાની પણ આશંકાઓ સેવાઇ રહી છે. હાલ સરકારે યુદ્ધનાં ધોરણે રાહત અને બચાવ કાર્ય ચાલુ કરી દીધું છે. આ મુદ્દે એક સ્થાનિકે જણાવ્યા અનુસાર 7 મૃતદેહો બહાર કાઢવામાં આવ્યા છે. રાહત કાર્યમાં સ્થાનિક લોકો પણ મોટા પ્રમાણમાં જોડાઇ ગયા છે.